ΑΝΑΚΟΙΝΩΣΗ

Γνωστοποιείται  στους προπτυχιακούς και διδακτορικούς  φοιτητές  του τμήματος Λογιστικής και Χρηματοοικονομικής ότι οι δηλώσεις μαθήματων για το χειμερινό εξάμηνο ακαδημαϊκού έτους  2025-2026  **παρατείνονται  έως την Τρίτη  28-10-2025.**

Ειδικότερα στους Προπτυχιακούς φοιτητές επισημαίνεται επίσης  ότι:

1. οι φοιτητές του **Πανεπιστημιακού Προγράμματος Σπουδών** δεν μπορούν να δηλώσουν μαθήματα μεγαλύτερου εξαμήνου από αυτό  που διανύουν ενώ το όριο ωρών που μπορούν να δηλώσουν είναι  έως 24 ώρες.
2. Οι φοιτητές που παρακολουθούν **Πρόγραμμα σπουδών ΤΕΙ** μπορούν να δηλώσουν τα μαθήματά τους χωρίς περιορισμό ωρών.

 \***Οι νεοεισαχθέντες φοιτητές εξετάζονται *μόνο στα μαθήματα του Α΄ εξαμήνου* σπουδών και δεν χρειάζεται να υποβάλουν οι ίδιοι δήλωση μαθημάτων αφού αυτό θα γίνει αυτόματα από το ΤΜΗΜΑ.** ***Από τα επόμενα εξάμηνα όμως*** οι ίδιοι οι φοιτητές θα πρέπει να υποβάλουν τις δηλώσεις μαθημάτων ηλεκτρονικά (Φεβρουάριο & Σεπτέμβριο κάθε ακαδημαϊκού έτους).

**Για τους επί πτυχίω φοιτητές(9ο εξάμηνο και πάνω)**επισημαίνεται ότι μετά από απόφαση της Συνέλευσης θα μπορούν να δηλώσουν υποχρεωτικά  μαθήματα και του εαρινού εξάμηνου τον Ιανουάριο 2026 όπου θα υπάρξει σχετική ανακοίνωση με λεπτομέρειες στην ιστοσελίδα μας.

**Χρειάζεται ιδιαίτερη προσοχή στην δήλωση μαθημάτων αφού για να εξεταστούν σε αυτά  οι φοιτητές θα πρέπει να τα έχουν καταχωρήσει στις δηλώσεις τους.**

**Συνιστάται** λοιπόν στους φοιτητές ***να ελέγχουν την ορθότητά της δήλωσής τους μετά την υποβολή της*** ώστε να προβαίνουν στις διορθώσεις *έγκαιρα*.

**Σημειώνεται** ότι κατά την επαναληπτική εξεταστική του Σεπτεμβρίου επαναλαμβάνονται τα μαθήματα στα οποία ο φοιτητής δεν προσήλθε ή δεν πέτυχε στις εξετάσεις και τα οποία τα έχει επιλέξει στην δήλωση μαθημάτων  **του ακ. ε τ.  έτους που διανύθηκε και μόνο.**

Για τυχόν διευκρινίσεις μπορείτε στείλετε μήνυμα στο chrime@go.uop.gr

**ΠΡΟΣΟΧΗ!  ΔΕΝ ΘΑ ΔΟΘΕΙ ΑΛΛΗ ΠΑΡΑΤΑΣΗ**

*ΣΗΜΕΙΩΣΗ:* ΣΤΟ ΠΑΡΟΝ ΧΕΙΜΕΡΙΝΟ ΕΞΑΜΗΝΟ ΔΙΔΑΣΚΟΝΤΑΙ ΤΑ ΜΑΘΗΜΑΤΑ  ΥΠΟΧΡΕΩΤΙΚΑ ΚΑΙ ΕΠΙΛΟΓΗΣ ΤΩΝ ΜΟΝΩΝ ΕΞΑΜΗΝΩΝ(Α΄,Γ΄, Ε΄ και  Ζ΄ ).

                                                                                                                        εκ της Γραμματείας